“Daarom is dit onvermydelik dat die twee provinsies dieselfde infeksie-tendense het. Ons moet daarom albei provinsies help omdat die daaglikse beweging tussen hulle ’n impak het om die verspreiding van die virus in elk. Dit moet in ag geneem word soos ons die pandemie daar bestuur.
Hoewel dit nog te vroeg is, kan hulle nie die moontlikheid uitsluit dat daar verskillende inperkingsvlakke in dié gebiede ingestel kan word nie.
Hy het gesê die brandpunte “word gedryf” deur “winkels en supermarkte, asook ander werkplekke oor die provinsie heen”.
’n Soortgelyke plan is ontwikkel vir die brandpuntgebiede in die Kaapse metrogebied, wat later vandeesweek aangekondig sal word. Winde sê hulle monitor al die brandpunte en as daar ’n behoefte sou wees, sal bykomende stappe, wat verskillende vlakke van inperking kan insluit, oorweeg word.